Un elicopter în care s-ar fi aflat președintele Iranului, Ebrahim Raisi, ar fi fost implicat într-un accident aviatic. Acesta călătorea într-un convoi de 3 elicoptere, unul dintre ele s-ar fi prăbușit, dar nu se știe dacă este vorba despre aparatul de zbor în care se afla șeful statului iranian.
**BREAKING** HUGE
Helicopter carrying President Raisi in East Azerbaijan crashes.
Rescuers in Iran are trying to reach a helicopter involved in “an incident” while traveling with an entourage including President Ebrahim Raisi, state television reported.
Source AP and Iranian… pic.twitter.com/CRwvwSFsIG— Angelo Giuliano ???????????????????????????????????????????????? 安德龙 (@angeloinchina) May 19, 2024
**BREAKING** HUGE
Source AP and Iranian… pic.twitter.com/CRwvwSFsIG— Angelo Giuliano ???????????????????????????????????????????????? 安德龙 (@angeloinchina) May 19, 2024
Accidentul s-a petrecut în estul Azerbaidjanului, la 600 de kilometri de Teheran.
Salvatorii din Iran încearcă să ajungă la un elicopter implicat într-un ”incident” în timp ce călătorea cu un un grup de persoane între care se afla preşedintele Ebrahim Raisi, a informat duminică televiziunea de stat iraniană, citată de publicaţia britanică Mirror.
Televiziunea de stat iraniană spune că elicopterul care îl transporta pe preşedintele Ebrahim Raisi a avut ”o aterizare dificilă”.
Nu au existat detalii imediate despre ceea ce s-a întâmplat cu elicopterul şi nici cine se afla la bord. Agenţiile de presă semioficiale au oferit explicaţii variate pentru ceea ce se întâmplă.
Raisi participase la inaugurarea unui baraj
Raisi fusese în Azerbaidjan duminică devreme pentru a inaugura un baraj împreună cu preşedintele Azerbaidjanului, Ilham Aliyev.
Barajul este al treilea pe care cele două naţiuni l-au construit pe râul Aras.
Iranul foloseşte o varietate de elicoptere în ţară, dar sancţiunile internaţionale îngreunează obţinerea de piese pentru ele.
Flota sa aeriană militară datează în mare măsură de dinainte de Revoluţia Islamică din 1979.
Raisi, în vârstă de 63 de ani, este o persoană dură care a condus anterior justiţia din ţară. El este considerat un protejat al liderului suprem al Iranului, ayatollahul Ali Khamenei, iar unii analişti au sugerat că l-ar putea înlocui pe liderul în vârstă de 85 de ani după moartea sa sau demisia din funcţie, potrivit news.ro.